## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 024-03/22-02/1

URBROJ: 2182-03-02-22-2

Skradin, 31. ožujka 2022.g.

Na temelju članaka 34. i 51. Statuta Grada Skradina („Službeni vjesnik Šibensko-kninske županije“, broj 3/21), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 123/17, 98/19 i 144/20), Gradsko vijeće Grada Skradina, na 8. sjednici, od 31. ožujka 2022.g., donosi

**Z A K L J U Č A K**

**o primanju na znanje Izvješća o radu gradonačelnika**

**Grada Skradina za razdoblje 01.07. 2021.g.-31.12. 2021.g.**

1. Gradsko vijeće Grada Skradina prima na znanje Izvješće o radu gradonačelnika

Grada Skradina za razdoblje 01.07. 2021.g.-31.12 2021.g.

1. Ovaj Zaključak stupa na snagu danom donošenja, a objavit će se na Oglasnoj

ploči Grada Skradina i web stranici Grada.

 **PREDSJEDNICA**

 Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 024-03/22-02/1

URBROJ: 2182-03-01-22-1

Skradin, 21. ožujka 2022.g.

  **GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

 **01.07. 2021.g.-31.12. 2021.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17, 98/19 i 144/20), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 51. Statuta Grada Skradina („Službeni vjesnik Šibensko-kninske županije“, broj 3/21 ) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 30. rujna za razdoblje siječanj-lipanj tekuće godine.

 Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

 Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju srpanj-prosinac 2021.g. održane su 4 (četiri) sjednice Gradskog vijeća Grada Skradina za mandatno razdoblje 2021.g.-2025.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata.

U nastavku prikazana su postupanja gradonačelnika Grada Skradina iz pojedinih područja u okviru njegove nadležnosti, za vremensko razdoblje 01. srpnja 2021.g. – 31. prosinca 2021.g.:

■ **IZVOĐENJE GRAĐEVINSKIH RADOVA:**

 - završen projekt sanacije i zatvaranja odlagališta otpada „Bratiškovački gaj“

 - izvršena sanacija poljskih i protupožarnih puteva

 - završena zamjena rasvjetnih tijela na malonogometnom igralištu u Rupama

 - završeno uređenje dječjih igrališta u Dubravicama i Rupama

- završeno uređenje staze utvrde Turina

- završeno uređenje nerazvrstanih cesta na području Grada Skradina

- izrađene grobnice na groblju sv. Kate u Dubravicama

- završena I faza uređenja šetnice na pomorskom dobru (uz ex. Pionir)

 - u tijeku provedba projekta izgradnje reciklažnog dvorišta

 - odobrena sredstva za sanaciju divljih deponija (Fond za zaštitu okoliša)

 - započeti radovi na obnovi bedema utvrde Turina

 - započeti radovi na uređenju košarkaškog igrališta u Skradinu

-2-

■ **PROJEKTNA I PLANSKA DOKUMENTACIJA**

* u tijeku ishodovanje građevinske dozvole za sanitarno-fekalnu kanalizaciju prema plaži i ELEMES-u
* u tijeku izrada projektne dokumentacije uređenja tvrđave Turina
* u tijeku izrada projektne dokumentacije „rekonstrukcija ceste Skradin-Skorići“
* izrađen Urbanistički plan uređenja Sportsko-rekreacijske zone Dubravice
* izrađen Plan uklanjanja otpada odbačenog u okoliš
* predan zahtjev za ishodovanje građevinske dozvole za Boćarski dom u Ićevu
* u tijeku ishodovanje građevinske dozvole za veslački hangar
* naručena izrada projektne dokumentacije ceste Laškovica-Ićevo
* naručene Izmjene i dopune UPU-a Skradin i PPUG-a Skradin

**■ KULTURA**

* realizacija Kulturnog ljeta Skradin 2021.g.
* donacije kulturnim udrugama

**■ ŠPORT I ŠPORTSKA DOGAĐANJA**

* donacije športskim udrugama
* sudjelovanje u organizaciji sportskih manifestacija

**■ SOCIJALNI PROGRAM**

* završena realizacija projekta „Budimo im podrška II“
* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete jednokratno iznos od 2.000,00 kn

• za drugo novorođeno dijete jednokratno iznos od 3.000,00 kn

• za trećerođeno ( i više ) dijete kroz dvije godine u visini od 5.000,00 kn.

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

 **GRADONAČELNIK**

 mr.sc. Antonijo Brajković, v.r.